OpenLLM-France/wikimedia huggingface dataset:
# Febo

FEBO (pronunciat en neerlandès: [ˈfeɪbo]) és una cadena de restaurants de menjar ràpid neerlandesa fundada el 1941. Es caracteritza pels seus baixos preus i la venda dels seus productes a distribuïdors automàtics, podent comprar begudes i patates fregides en certs locals. L'eslògan de la cadena és "De lekkerste!" i significa "el més gustós" en neerlandès.

## Història de FEBO

En els seus orígens, "Casa FEBO" era el nom d'un forn situat al carrer Ferdinand Bol al barri de Pijp d'Amsterdam; les dues lletres inicials del nom compost del carrer van inspirar el nom del forn. El seu propietari, Johan I. Borst feia diversos productes per emportar i snacks que venia per mitjà d'un distribuïdor automàtic. Segons la pàgina web de la companyia, els productes eren considerats de qualitat i tenien molta demanda, raó per la qual va caldre engrandir la cuina i obrir altres sucursals a la ciutat. Posteriorment, l'establiment va deixar de fer pa i va passar a anomenar-se FEBO.
La venda automàtica va ser originalment un fenomen internacional popular sobretot a la primera meitat del segle xx a Nova York. El 2011 amb motiu del 70è aniversari de l'empresa va aparèixer el llibre "Febo - Een Fenomeen" (Febo - Un fenomen), escrit per un expert en menjar ràpid i amb pròleg de l'ex-futbolista i entrenador Johan Cruyff.

## Febo en l'actualitat

Actualment Febo té al voltant de 60 establiments per tots els Països Baixos, 54 dels quals són franquícies. 22 d'aquests restaurants es troben a Amsterdam i venen productes prèviament fabricats a cuina moderna situada al nord de la capital. La seva seu és a Amsterdam i l'empresa compta amb oficines a tot el país, excepte a les províncies de Drenthe i Zelanda.

## Els productes

La majoria dels productes venuts són aperitius populars neerlandesos; croquetes i frikandel. Febo també ofereix hamburgueses, així com suflés de formatge i croquetes de pollastre amb diferents guarnicions, com la "Rundvleeskroket" o la "Satékroket", amb cert gust picant que evidencia la presència de la cuina d'Indonèsia als Països Baixos. El lloc web ofereix una àmplia descripció dels seus productes .

## Referències

* 1 2 Holland.com. «FEBO Amsterdam - Hollanda», 27-11-2014.
* ↑ Levensmiddelen Krant. «Voorwoord Johan Cruijff in boek over Febo», 27-11-2014. Arxivat de l'original el 2014-12-05. [Consulta: 27 novembre 2014].
* ↑ Nos.nl. «Eigenaar snackbar (88) wil nog niet stoppen», 27-11-2014.

## Enllaços externs

* LLoc web oficial (neerlandès)
* Braimex, fabricant de les màquines FEBO, (castellà) (anglès)
# Febre (pel·lícula)

Febre (pel·lícula) és el nom de les següents obres:
* Febre (pel·lícula de 1921), pel·lícula francesa del 1921 dirigida per Louis Delluc
* Febre (pel·lícula de 1999), pel·lícula estatunidenca del 1999 dirigida per Alex Winter
# Apogon planifrons

Apogon planifrons és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 10,5 cm de longitud total.

## Distribució geogràfica

Es troba des del sud de Florida i les Bahames fins al sud del Brasil.

## Referències

* ↑ AQUATAB.NET
* 1 2 FishBase (anglès)

## Bibliografia

* Longley, W. H. & S. F. Hildebrand. 1940. New genera and species of fishes from Tortugas, Florida. Pap. Tortugas Lab. Carnegie Instn. Wash. v. 32: 223-285, Pl. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Albert Samuel Gatschet

Albert Samuel Gatschet (Beatenberg, cantó de Berna, 3 d'octubre de 1832 – Washington D.C 16 de març de 1907) fou un etnòleg estatunidenc d'origen suís.

## Bibliografia

Va estudiar lingüística a les universitats de Berna (1846) i Berlín (1858), però cap al 1868 es traslladà als Estats Units per a estudiar les llengües ameríndies, camp en el que en fou un pioner des de 1874.
En 1877 esdevingué etnòleg al servei de l'US Geological Survey. En 1879 esdevingué membre del Bureau of American Ethnology, que formava part de la Smithsonian Institution.
Gatschet publicà les seves observacions dels karankawes de Texas. El seu estudi dels klamaths situats a l'actual Oregon, publicat en 1890, és reconegut com a excepcional. El 1892 fou nomenat doctor honoris causa de la Universitat de Berna.

## Obres

* Ortsetymologische Forschungen als Beiträge zu einer Toponomastik der Schweiz. Verlag Nabu Press, 2010; ISBN 978-1-141-93817-9
* Zwölf Sprachen aus dem Südwesten Nordamerikas. Weimar (1876).
* Classification into 7 linguistic stocks of Western Indian dialects contained in 40 vocabularies. In: Wheeler (Hrsg.): Report upon United States' geographical surveys, Bd. 7.
* Albert Samuel Gatschet. The Klamath Indians of Southwestern Oregon: Letter of transmittal. Ethnographic sketch. Texts. Grammar. U.S. Government Printing Office, 1891, p. 1– [Consulta: 11 abril 2013].

## Bibliografia

* Gatschet, Albert Samuel a deutsche-bibliographie.de

## Enllaços externs

* Gatschet, Albert Samuel per Therese Steffen Gerber
# Aliança Democràtica de Birmània

L' Aliança Democràtica de Birmània (Democràtic Alliance of Burma, DAB) és una organització política de Birmània que es va fundar el 18 de novembre de 1988 agrupant algunes organitzacions democràtiques birmanes i als moviments nacionalistes de les minories (aquestes van entrar a la DAB integrades en el Front Nacional Democràtic). El 1989 eren 23 partits. el 1994 eren només 21. El 2003 eren encara 19 organitzacions.
Els membres més destacats foren:
* Front Nacional Democràtic (FND)
* All Burma Students' Democratic Front (ABSDF)
* Committee for Restoration of Democracy in Burma
* All Burma Young Monks' Union (ABYMU)
* Chin National Front (CNF)
* Altres grups de les minories que no eren membres del FND
El 27 de febrer de 1989 els comunistes van crear paral·lelament la Lliga de l'Aliança Democràtica de la que van formar part:
* People's Democratic Party (PDP)
* People's Volunteers Organization
* Democratic Party for a New Society (DPNS)
* Anti-Fascist People's Freedom League (AFPFL)
* Society for International Friendship
* League of New Generation
* People's Solidarity
* Action Party
* Democratic Republic Front (minories)
Entre 1989 i 1996 amb la retirada de les minories la DAB va perdre incidència. La segona organització va desaparèixer virtualment el 1990 després de l'enfonsament comunista. La DAB es va refundar el 26 de febrer de 2005 incloent a:
* All Burma Students' Democratic Front (ABSDF)
* Democratic Party for a New Society (DPNS)
* Network for Democracy and Development (NDD)
* All Burma Federation of Student Unions (ABFSU)
* People's Defence Front (PDF)
* Burma Women's Union (BWU)
# Alcoroches

Alcoroches és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Alinda

* Per a altres significats, vegeu «(887) Alinda».
Alinda (en grec antic Ἄλινδα) era una ciutat de Cària a la vora de la moderna Karpuzlu (Aydın).
Era una fortalesa destacada, segons Flavi Arrià, situada sobre unes roques escarpades. La ciutat va formar part de la Lliga Dèlica durant algun temps. Ada de Cària, expulsada d'Halicarnàs per son germà Pixòdar, es va retirar a Alinda l'any 340 aC i encara hi era quan va arribar Alexandre el Gran el 334 aC. Ada se li va sotmetre i Alexandre la va nomenar reina de Cària. La ciutat d'Alinda va canviar el nom i rebatejada Alexandria Latmos, segons diu Esteve de Bizanci. però després, ja sota els romans, va recuperar el nom anterior, abans del 81 aC, com explica Claudi Ptolemeu. Esteve de Bizanci també diu que hi havia un temple d'Apol·lo amb una imatge d'Afrodita obra de Praxíteles. Al segle iv era seu d'un bisbe. Les restes que en queden, especialment el teatre, són molt interessants i estan raonablement conservades.

## Referències

* ↑ Smith, William (ed.). «Alinda». Dictionary of Greek and Roman Geography (1854). [Consulta: 20 març 2021].
* 1 2 Esteve de Bizanci. Ethnica (Ἐθνικά), s.v. Ἀλεξάνδρειαι
* ↑ Claudi Ptolemeu. Geografia, V, 2
* ↑ Talbert, Richard J.A. (ed.). Barrington atlas of the Greek and Roman world. Princeton: Princeton University Press, 2000, p. 61. ISBN 9780691049458.
# Aline Kominsky-Crumb

Aline Kominsky-Crumb (Long Beach, 1 d'agost de 1948 - Sauve, 30 de novembre de 2022) va ser una autora de còmics estatunidenca, sovint en col·laboració amb el seu marit Robert Crumb.

## Trajectòria

Kominsky és considerada una icona del feminisme d'ençà la dècada del 1970 amb les seves històries sobre dones empoderades i les crítiques al patriarcat. Nascuda Aline Goldsmith en una família jueva, Kominsky va ser integrant del col·lectiu femení que va editar el còmic underground Wimmin's Comix, entre el 1972 i el 1985, pioner en la crítica des del feminisme a la política o el tractament que feia de la diversitat sexual. Arran del seu matrimoni amb Robert Crumb, al qual conegué a San Francisco, ambdós publicaren entre 1974 i 2011 historietes autobiogràfiques dibuixades a quatre mans sobre la seua relació de parella en publicacions com Weirdo, The New Yorker o Dirty Laundry Comics, recopilades l'any 2012 a l'àlbum ¡Háblame de amor!.
Kominsky va estudiar Belles Arts a la Cooper Union i a la Universitat d'Arizona abans d'establir-se a Califòrnia, on va participar en diferents revistes alternatives i en va fundar algunes com Twisted Sisters, Power Pak o Weirdo, esta última junt amb Crumb. En la dècada del 1990 va publicar l'antologia autobiogràfica Need More Love, considerada la seua obra mestra, alhora que Crumb, ella i llur filla Sophie s'establiren a les Cevenes.
El 2017, l'obra d'ambdós artistes es va exposar a la galeria d'art David Zwirner deManhattan, amb originals de Dirty Laundry i Dream House, sobre la seua joventut. Més endavant, Kominsky va completar l'àlbum Love That Bunch.

## Referències

* ↑ Enric Ros. «Háblame de amor». La Finestra Digital, 30-01-2012. Arxivat de l'original el 18 d’abril 2018. [Consulta: 17 abril 2018].
* ↑ «Vinyetes sobre homosexualitat femenina». El Periódico de Catalunya, 28-04-2010 [Consulta: 17 abril 2018].
* ↑ «Mor Aline Kominsky-Crumb, pionera del còmic underground». Ara, 01-12-2022. [Consulta: 4 desembre 2022].
* ↑ Xavier Roca «Escenes de matrimoni». El Punt Avui, 14-06-2012 [Consulta: 17 abril 2018].
* ↑ Caroline Dumoucel. «Aline Kominsky a besoin de plus d'amour» (en francés). Vice, 22-07-2013. [Consulta: 19 abril 2018].
* ↑ Megan N. Liberty. «The Loving, Self-Deprecating Comics of Aline Kominsky-Crumb and Robert Crumb» (en anglés). Hyperallergic, 08-02-2017. [Consulta: 19 abril 2018].
* ↑ Priscilla Frank. «Meet The Feminist Artist Whose Crass Comics Were Way Ahead Of Their Time» (en anglés). Hufpost, 14-02-2017. [Consulta: 19 abril 2018].
# Alden (cràter)

Alden és un cràter lunar a l'hemisferi sud de la cara oculta de la Lluna. Es troba entre el cràter Hilbert al nord-nord-oest, i Milne al sud-sud-est. Al sud-sud-oest hi trobem Scaliger.
Alden té una vora baixa que està coberta al nord i al nord-est per Alden C i Alden E, més petit. La paret exterior apareix desgastada i erosionada, especialment a la paret dsud. El sòl interior és un xic irregular i ple de marques. El petit cràter Alden V es troba just a la vora nord, i està unit a Alden C al seu costat est.

## Cràters satèl·lits

Per convenció, aquestes característiques s'identifiquen en els mapes lunars localitzant la lletra en el punt mitjà de la vora del cràter que es troba més proper a Alden.
| Alden | Coordenades | Diàmetre |
| B | 20° 30′ S, 112° 36′ E﻿ / ﻿20.5°S,112.6°E﻿ / -20.5; 112.6﻿ (Alden B) | 17 km |
| C | 22° 30′ S, 111° 24′ E﻿ / ﻿22.5°S,111.4°E﻿ / -22.5; 111.4﻿ (Alden C) | 50 km |
| E | 23° 12′ S, 112° 24′ E﻿ / ﻿23.2°S,112.4°E﻿ / -23.2; 112.4﻿ (Alden E) | 28 km |
| V | 22° 30′ S, 110° 06′ E﻿ / ﻿22.5°S,110.1°E﻿ / -22.5; 110.1﻿ (Alden V) | 19 km |

## Referències

* McDowell, Jonathan. «Lunar Nomenclature» (en anglès). Jonathan's Space Report, 15-07-2007.

## Bibliografia

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia

## Enllaços externs

* Localització del cràter al Google Moon
* Digital Lunar Orbiter Photographic Atlas of the Moon
# Aldomarinoïta

L'aldomarinoïta és un mineral de la classe dels fosfats que pertany al supergrup de la brackebuschita. Rep el nom en honor d'Aldo Marino (n. 1942), col·leccionista de minerals i membre fundador de l'Associació Italiana de Micromineralogia.

## Característiques

L'aldomarinoïta és un arsenat de fórmula química Sr₂Mn$^{3+}$(AsO₄)₂(OH). Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat al Museo de mineralogia, gemmologia, petrologia i depositologia del departament de Ciències de la Terra "Ardito Desio", a la Universitat de Milà, amb el número de catàleg: mcmgpg-h2021-001.

## Formació i jaciments

Va ser descoberta a Itàlia, concretament a la mina Valletta, a la localitat de Vallone della Valletta, dins de Chanuelhas (Província de Cuneo, Piemont). Aquesta mina italiana és l'únic indret de tot el planeta on ha estat descrita aquesta espècie mineral. Erròniament, el butlletí CNMNC 63 de l'IMA indica erròniament la localitat tipus com la mina Grand Central, al l'estat de Cochise (Arizona, Estats Units d'Amèrica) però mai ha estat trobada allà.

## Referències

* ↑ «Aldomarinoite» (en anglès). Mindat. [Consulta: 5 maig 2022].
* ↑ Cámara, Fernando; Baratelli, Lisa; Ciriotti, Marco E.; Nestola, Fabrizio; Piccoli, Gian Carlo; Bosi, Ferdinando; Bittarello, Erica; Hålenius, Ulf; Balestra, Corrado «As-bearing new mineral species from Valletta mine, Maira Valley, Piedmont, Italy: IV. Lombardoite, Ba 2 Mn 3+ (AsO 4) 2 (OH) and aldomarinoite, Sr 2 Mn 3+ (AsO 4) 2 (OH), description and crystal structure». Mineralogical Magazine, 86, 3, 01-06-2022, pàg. 447–458. DOI: doi:10.1180/mgm.2022.31 [Consulta: 19 octubre 2022].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «Newsletter 63». Mineralogical Magazine, 85, 6, 01-12-2021, pàg. 910–915. DOI: https://doi.org/10.1180/mgm.2021.74 [Consulta: 19 octubre 2022].
# Althupita

L'althupita és un mineral de la classe dels fosfats. Va rebre el seu nom l'any 1987 per Paul Piret i Michel Deliens pels seus elements constitutius: Al, Th, U i P (alumini, tori, urani i fòsfor).

## Característiques

L'althupita és un fosfat de fórmula química AlTh(UO₂)₇(PO₄)₄(OH)₅O₂·15H₂O. Va ser aprovada com a espècie vàlida per l'Associació Mineralògica Internacional l'any 1986. Cristal·litza en el sistema triclínic en forma de cristalls tabulars prims, aplanats en {100} i acabats per {011} i {021}, de fins a 0,1 mm, i en grups paral·lels. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, l'althupita pertany a «08.EC: Uranil fosfats i arsenats, amb relació UO₂:RO₄ = 3:2» juntament amb els següents minerals: françoisita-(Nd), furalumita, upalita, françoisita-(Ce), arsenuranilita, dewindtita, kivuïta, fosfuranilita, yingjiangita, dumontita, hügelita, metavanmeersscheïta, vanmeersscheïta, arsenovanmeersscheïta, mundita, furcalita i bergenita.

## Formació i jaciments

És un mineral secundari que es troba a la zona uranífera d'una pegmatita de granit alterat. Sol trobar-se associada a altres minerals com: upalita, triangulita, threadgoldita, ranunculita, furalumita, mundita, meta-autunita, columbita i beril. Va ser descoberta l'any 1986 a la pegmatita Kobokobo, a Mwenga, Kivu Sud (República Democràtica del Congo), l'únic indret on ha estat trobada.

## Referències

* ↑ «Althupite» (en anglès). Mindat. [Consulta: 30 juliol 2016].
* ↑ «Althupite» (en anglès). Handbook of Mineralogy. [Consulta: 30 juliol 2016].
# Aleardo Simoni

Aleardo Simoni (Milà, 5 de setembre de 1902 - Minerbio, 8 de setembre de 1989) va ser un ciclista italià que va estar actiu entre el 1927 i el 1934. Durant la seva carrera esportiva destaca la victòria a la Coppa Placci del 1927. Aquell mateix any va quedar en vuitena posició final del Giro d'Itàlia.

## Palmarès

* 1927
** 1r a la Coppa Placci
* 1931
** 1r a la Coppa Appennino
* 1932
** 1r a la Coppa Valle del Metauro

### Resultats al Giro d'Itàlia

* 1927. 8è de la classificació general
* 1928. 16è de la classificació general
* 1930. 25è de la classificació general
* 1931. 22è de la classificació general

### Resultats al Tour de França

* 1932. 42è de la classificació general

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Storia di Aleardo Simoni» (en italià). [Consulta: 31 gener 2022].
* ↑ «SIMONI Aleardo». [Consulta: 31 gener 2022].
* ↑ Archives, Cycling. «Aleardo Simoni» (en anglès). [Consulta: 31 gener 2022].
# Alí ar-Ridà

Abu-l-Hàssan ibn Mussa ibn Jàfar, conegut com a Alí ibn Mussa ar-Ridà (àrab: علي بن موسى الرضا, ʿAlī ibn Mūsà ar-Riḍā) o simplement Alí ar-Ridà (persa: علي الرضا, Ali Reza) (Medina, vers 765 o 770 - Tus, 818), fou el vuitè imam dels xiïtes duodecimams.
Era fill de l'imam Mussa al-Kàdhim i d'una umm wàlad de Núbia el nom de la qual apareix de diverses formes. Va portar una vida pietosa a Medina ocupat només en afers religiosos.
El 816 fou cridat pel califa al-Mansur a Merv i designat hereu del califat amb el títol o làqab d'ar-Ridà. El califa, amb el suport dels dignataris alides i abbàssides encapçalats pel fill d'Al-Mamun, van fer campanya per aquesta nominació. Per orde del califa les banderes verdes van substituir les negres a tot el territori del califat. Els governadors abbàssides van obeir l'orde, excepte Ismaïl ibn Jàfar de Bàssora.
Al l'Iraq, de majoria sunnita, el nomenament d'un xiïta després del trasllat de la capital a Merv va ser mal acceptat. Va esclatar la revolta a Bagdad i un príncep abbàssida fou designat califa. El 818 al-Mansur es va dirigir a Bagdad lentament, i hi va arribar el 819. Mentrestant va morir primer al-Fadl ibn Sahl, el ministre principal del califa i suposat inductor del nomenament, que fou assassinat a Sarakhs, i poc després el mateix Alí ar-Ridà, de malaltia, encara que els xiïtes ho atribueixin a un enverinament, potser fins i tot instigat pel mateix califa.
A la ciutat de Tus se li va erigir un santuari (màixhad) que va acabar donant nom a la ciutat, l'actual Mashad.

## Bibliografia

* F. Gabrieli, Al-Mamun e gli Alidi, Leipzig 1929.
# Amelanchier

Amelanchier és un gènere de plantes de la família Rosàcia amb unes 20 espècies d'arbusts i petits arbres caducifolis. Només Amelanchier ovalis és present als Països Catalans.
El nom del gènere Amelanchier es creu que deriva del nom comú occità del corner (A. ovalis). El nom de la ciutat canadenca de Saskatoon deriva del nom indígena, Cree, d'A. alnifolia.
Als Estats Units i el Canadà hi ha diverses espècies, dues espècies es troben a l'Àsia i l'única europea és A. ovalis.
Es fan servir diverses espècies en jardineria.
La taxonomia del gènere és difícil i s'han determinat de 6 a 33 espècies segons els especialistes. El principal problema per a poder determinar les espècies és que hi ha reproducció apomíctica poliploidia i hibridacions.
Les espècies del gènere Amelanchier fan de 0,2 a 20 m d'alt amb formes arbòries i arbustives. Les fulles són decídues alternades i simples delanceolades a el·líptiques o orbiculades. La inflorescència és terminal amd d'una a vint flors. Les flors tenen cinc pètals floreixen aviat en la primavera. El fruit de 5 a 15 mm de diàmetre madura a l'estiu i és comestible però insípida amb algunes espècies és dolça.

## Algunes espècies

* Amelanchier alnifolia var. alnifolia -
* Amelanchier amabilis -
* Amelanchier arborea -
* Amelanchier asiatica -
* Amelanchier bartramiana -
* Amelanchier canadensis var. canadensis -
* Amelanchier humilis -
* Amelanchier interior -
* Amelanchier laevis -
* Amelanchier "lamarckii" - (híbrid)
* Amelanchier nantucketensis -
* Amelanchier ovalis -
* Amelanchier sanguinea -
* Amelanchier sinica - Xina
* Amelanchier spicata -
* Amelanchier utahensis - Utah

## Referències

* ↑ Bolòs i Vigo Flora dels Països catalans 1980
* ↑ Landry, P. (1975). Le concept d'espece et la taxonomie du genre Amelanchier (Rosacees). Bull. Soc. Bot. France 122: 43-252.
* ↑ Phipps, J. B., Robertson, K. R., Smith, P. G., i Rohrer, J. R. (1990). A checklist of the subfamily Maloideae (Rosaceae). Canad. J. Bot. 68: 2209–2269.
* ↑ University of Maine: Amelanchier Systematics and Evolution

## Enllaços externs

* Juneberry, in What Am I Eating? A Food Dictionary